CELEX: 32001D0019
Language: mt
Date: 2000-12-20 00:00:00
Title: Id-Deċiżjoni tal-Kummissjoni tal-20 ta' Diċembru 2000 dwar il-proċedura li tattesta l-konformità tal-prodotti għall-bini skond l-Artikolu 20(2) tad-Direttiva tal-Kunsill 89/106/KEE rigward il-ġonti ta' l-espansjoni għall-pontijiet tat-toroq (innotifikata fid-dokument bin-numru K(2000) 3694) (Test bir-relevanza għaż-ŻEE)

Avviż Legali Importanti

|

32001D0019

Official Journal L 005 , 10/01/2001 P. 0006 - 0007

		Id-Deċiżjoni tal-Kummissjonital-20 ta' Diċembru 2000dwar il-proċedura li tattesta l-konformità tal-prodotti għall-bini skond l-Artikolu 20(2) tad-Direttiva tal-Kunsill 89/106/KEE rigward il-ġonti ta' l-espansjoni għall-pontijiet tat-toroq(innotifikata fid-dokument bin-numru K(2000) 3694)(Test bir-relevanza għaż-ŻEE)(2001/19/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni tal-liġijiet, ir-regolamenti u d-disposizzjonijiet amministrattivi ta' l-Istati Membri li għandhom x'jaqsmu mal-prodotti għall-bini [1], kif emendata bid-Direttiva 93/68/KEE [2], u b'mod partikolari fl-Artikolu 13(4) tagħha,Billi:(1) Il-Kummissjoni hija mitluba li tagħżel, bejn iż-żewġ proċeduri fl-Artikolu 13(3) tad-Direttiva 89/106/KEE sabiex tattesta l-konformità ta' prodott, il-proċedura l-inqas oneruża possibbli konsistenti mas-sigurtà. Dan ifisser illi huwa meħtieġ li tiddeċiedi jekk, rigward prodott jew familja ta' prodotti mogħtija, l-eżistenza ta' sistema ta' kontroll tal-produzzjoni f'fabbrika taħt ir-responsabbiltà tal-fabbrikant, hijiex kundizzjoni meħtieġa u biżżejjed sabiex tiġi attestata l-konformità, jew jekk, għal raġunijiet li jkollhom x'jaqsmu mat-tħaris tal-kriterji msemmija fl-Artikolu 13(4), ikunx meħtieġ l-intervent ta' korp approvat taċ-ċertifikazzjoni.(2) L-Artikolu 13(4) jeħtieġ illi l-proċedura hekk stabbilita għandha tkun indikata fil-mandati u fl-ispeċifikazzjonijiet tekniċi. Huwa għalhekk mixtieq li jiġu identifikati l-prodotti jew il-familji tal-prodotti riferiti fl-ispeċifikazzjonijiet tekniċi.(3) Iż-żewġ proċeduri pprovduti fl-Artikolu 13(3) huma deskritti fid-dettal fl-Anness III mad-Direttiva 89/106/KEE. Huwa għalhekk meħtieġ li jiġu speċifikati b'mod ċar il-metodi li bihom iż-żewġ proċeduri għandhom jiġu implimentati, bir-referenza għall-Anness III, għal kull prodott jew familja ta' prodotti, ġaladarba l-Anness III jagħti preferenza lil ċerti sistemi.(4) Il-proċedura riferita fl-Artikolu 13(3)(a) tikkorrispondi mas-sistemi ddikjarati fl-ewwel possibbiltà, mingħajr sorveljanza kontinwa, u mat-tieni u t-tielet possibbiltajiet ta' l-Anness III(2)(ii). Il-proċedura riferita fit-III(2)(i), l-Artikolu 13(3)(a)(b) jikkorrispondi mas-sistemi ddikjarati fl-Anness III(2)(i), u fl-ewwel possibbiltà, bis-sorveljanza kontinwa, ta' l-Anness III(2)(ii).(5) Il-miżuri pprovduti f'din id-Deċiżjoni huma skond l-opinjoni tal-Kumitat Permanenti għall-Bini,ADOTTAT DIN ID-DEĊIŻJONI:Artikolu 1Il-prodotti u l-familji tal-prodotti ddikjarati fl-Anness I għandu jkollhom il-konformità tagħhom attestata bi proċedura li biha, b'żieda mas-sistema tal-kontroll tal-produzzjoni fil-fabbrika mħaddma mill-fabbrikant, korp approvat taċ-ċertifikazzjoni jkun involut fl-istima u s-sorveljanza tal-kontroll tal-produzzjoni jew tal-prodott innifsu.Artikolu 2Il-proċedura sabiex tiġi attestata l-konformità kif iddikjarata fl-Anness II għandha tkun indikata fil-mandati għal-linji gwida għall-approvazzjonijiet tekniċi Ewropej.Artikolu 3Din id-Deċiżjoni hija indirizzata lill-Istati Membri.Magħmula fi Brussel, fl-20 ta' Diċembru 2000.Għall-KummissjoniErkki LiikanenMembru tal-Kummissjoni[1] ĠU L 40, tal-11.2.1989, p. 12.[2] ĠU L 220, tat-30.8.1993, p. 1.--------------------------------------------------ANNESS IIl-ġonti ta' l-espansjoni għall-pontijiet tat-toroqSabiex jintużaw fil-pontijiet tat-toroq għalbiex jiżguraw il-kontinwità tal-wiċċ ta' fuq, il-kontinwità tal-kapaċità li jifilħu t-traffiku u biex jakkomodaw il-moviment tal-pontijiet.--------------------------------------------------ANNESS IIIl-familja tal-prodotti: il-ġonti ta' l-espansjoni għall-pontijiet tat-toroqIs-sistemi ta' l-attestazzjoni tal-konformitàGħall-prodott/i u l-użu/i maħsuba elenkati hawn taħt, l-EOTA hija mitluba li tispeċifika s-sistema/i li ġejja/in dwar l-attestazzjoni tal-konformità mal-linja gwida rilevanti għall-approvazzjonijiet tekniċi Ewropej:Is-Sistema 1 : Ara l-Anness III(2)(i) mad-Direttiva 89/106/KEE (CPD) mingħajr il-verifika tal-kampjuni.Il-Prodott | L-Użu maħsub | Il-Livell jew il-Klassi | Is-Sistema ta' l-attestazzjoni tal- konfomità |Il-ġonti ta' l-espansjoni għall-pontijiet tat-toroq | Fil-pontijiet tat-toroq | — | 1 |L-ispeċifikazzjoni għas-sistema għandha tkun tali li tkun tista’ tiġi implimentata saħansitra meta t-twettiq tax-xogħol ma jkollux il-ħtieġa li jiġi stabbilit għal ċerta karatteristika, minħabba li mill-inqas Stat Membru wieħed ma jkollu l-ebda ħtieġa legali għal din il-karatteristika (ara l-Artikolu 2(1) tad-Direttiva 89/106/KEE u, fejn japplika, il-paragrafu 1.2.3 tad-dokumenti interprettattivi). F'dawk il-każijiet il-verifika ta' din il-karatteristika ma għandhiex tiġi imposta fuq il-fabbrikant jekk ma jixtieqx jiddikjara l-effiċjenza tal-prodott f'dan ir-rigward.--------------------------------------------------